burgasdotpro/wikipedia huggingface dataset:
Trolejbusová doprava vo Wałbrzychu

V juhopoľskom meste Wałbrzych bola v rokoch 1944 až 1973 v prevádzke sieť trolejbusovej dopravy.
História.
Pred druhou svetovou vojnou.
Koncepcia trolejbusovej dopravy vo Wałbrzychu bola spracovaná už v 30. rokoch 20. storočia, realizácie sa ale dočkala až počas druhej svetovej vojny. Stavba prvej trate začala na prelome rokov 1942 a 1943, druhá trať bola rozostavaná počas roka 1943. Z dôvodu vojnových udalostí ale bola prvá linka sprevádzkovaná až 27. októbra 1944.
Na tejto linke, ktorá bola dlhá 4,8 km, jazdili koristné trolejbusy z Talianska a Francúzska v intervale 5 – 10 min. Spočiatku sa tiež uvažovalo o zlikvidovaní električkovej trate, ktorá z časti viedla v rovnakej trase ako jazdili prvé trolejbusy. V roku 1945 ale mestská hromadná doprava (kvôli prechodu frontu) prestala fungovať.
Po druhej svetovej vojne.
Po ukončení vojny sa začalo s obnovou trolejbusovej aj električkovej dopravy vo Wałbrzychu. V roku 1950 bola sprevádzkovaná nová trolejbusová vozovňa s kapacitou 100 vozidiel. Počas konca 40. rokov a prvej polovice 50. rokov bolo postavených niekoľko ďalších tratí, vozový park sa ale rozrastal pomaly (v roku 1957 iba 19 trolejbusov). V roku 1955 bol spracovaný projekt na nahradenie niektorých električkových tratí trolejbusovými linkami. Tento plán začal byť realizovaný o štyri roky neskôr, počas piatich rokov bolo postavených niekoľko trolejbusových tratí. V roku 1966 bolo v prevádzke celkom 11 liniek na tratiach s dĺžkou 82 km.
V roku 1968 bolo rozhodnuté o zrušení trolejbusovej dopravy vo Wałbrzychu. Ešte toho roku bola zrušená prvá trať. Likvidácia pokračovala na začiatku 70. rokov, takže v roku 1972 boli v prevádzke len 3 trolejbusové linky, ktoré boli novo označené písmenami A, B a C. Už v máji 1973 bola zastavená prevádzka na linke A a B. Linka C o moc dlhšie neprežila. Jej prevádzka bola ukončená 30. júna 1973.
Tyndall Air Force Base

Tyndall Air Force Base (skratka: Tyndall AFB; doslova: "Tyndallova základňa vojenského letectva") je letecká základňa amerického vojenského letectva ("United States Air Force"), ktorá sa nachádza 19 km východne od mesta Panama City na Floride.
Ide o domovskú základňu 325. stíhacieho krídla ("325th Fighter Wing"), ktoré patrí pod Veliteľstvo vzdušného boja ("Air Combat Command"). Hlavnou úlohou 325. krídla je bojový výcvik pilotov na stíhacích lietadlách Lockheed Martin F-22 Raptor a výcvik technického personálu.
Základňa bola uvedená do prevádzky dňa 13. januára 1941, vtedy pod názvom Tyndall Field ("Tyndallovo letisko"). Bola pomenovaná na počesť nadporučíka Franka Benjamina Tyndalla (1894 – 1930), amerického pilota z prvej svetovej vojny, držiteľa tretieho najvyššieho vojenského vyznamenania Silver Star.
Pioneer 1

Pioneer 1 bola americká kozmická sonda, po Pioneer 0 druhý pokus o vyslanie americkej sondy k Mesiacu. Štartovala 11. októbra 1958. Misia bola neúspešná, sonda nedosiahla trajektóriu na Mesiac ani obežnú dráhu okolo Zeme a po 43 h 17,5 min od štartu zanikla nad Tichým oceánom.
Kvôli programovej chybe riadenia nosnej rakety dosiahla sonda nižšiu rýchlosť, než bolo potrebné na opustenie sféry gravitačného vplyvu Zeme. Taktiež odchýlka v smere činila asi 3,5°. Sonda preto zostava na balistickej trajektórii s maximálnou výškou 113 800 km (cca tretina vzdialenosti k Mesiacu). V priebehu letu boli v obmedzenom rozsahu vykonávané vedecké merania. 
Opis.
Rotáciou stabilizovaná sonda mala strednú časť v tvare nízkeho valca prechádzajúceho na oboch stranách do komolého kužeľa. Priemer valcovej časti bol 0,74 m a výška vrátane kužeľových predĺžení 0,76 m. Hlavným štruktúrnym prvkom, ktorý bol umiestnený v osi sondy a prechádza spodným kužeľom, bol raketový motor na TPL s hmotnosťou 11 kg slúžiaci na navedenie na obežnú dráhu okolo Mesiaca. Ďalších osem malých korekčných motorčekov na TPl bolo umiestnených na prstenci na konci horného kužeľa, ktorý mohol byť po použití oddelený. Z horného kužeľa vyčnievala dipólová anténa. Plášť sondy bol vyrobený z laminovanej umelej hmoty. Sonda niesla nasledujúce vedecké prístroje s hmotnosťou 17,8 kg:
Elektrická energia se získavala z NiCd batérie (zážih raketového motoru), Ag článkovej batérie (napájanie televízneho systému) a Hg batérie (ostatné elektrické obvody). Rádiový systém vysielal na 108,06 MHz a využíval elektrickou dipólovou anténu (300 mW) na prenos telemetrie a dopplerovské merania a magnetickou dipólovou anténu (50 W) pre televízny systém. Komunikácia v smere Zem-sonda prebiehala na 115 MHz cez elektrickú dipólovú anténu.
Shaw Air Force Base

Shaw Air Force Base (skratka: Shaw AFB; doslova: "Shawova základňa vojenského letectva") je letecká základňa amerického vojenského letectva ("United States Air Force"), ktorá sa nachádza približne 13,5 km severozápadne od centra mesta Sumter v Južnej Karolíne. Shawova základňa je jednou z najrozľahlejších základní prevádzkovaných americkým letectvom. 
Ide o domovskú základňu 20. stíhacieho krídla ("20th Fighter Wing"), ktoré patrí pod Veliteľstvo vzdušného boja ("Air Combat Command"). Krídlo má vo výzbroji stíhacie lietadlá General Dynamics F-16 Fighting Falcon.
Základňa bola uvedená do prevádzky dňa 30. augusta 1941, vtedy pod názvom Shaw Field ("Shawovo letisko"). Bola pomenovaná na počesť nadporučíka Ervina Davida Shawa, amerického letca z prvej svetovej vojny.
Davis-Monthan Air Force Base

Davis-Monthan Air Force Base (skratka: Davis-Monthan AFB alebo DM AFB; doslova: "Davisova-Monthanova základňa vojenského letectva") je letecká základňa amerického vojenského letectva ("United States Air Force"), ktorá sa nachádza približne 8 km juhovýchodne od centra mesta Tucson v Arizone. Ide o domovskú základňu 355. stíhacieho krídla ("355th Fighter Wing"), ktoré patrí pod 12. leteckú armádu ("Twelfth Air Force") v rámci Veliteľstva vzdušného boja ("Air Combat Command").
Krídlo je vyzbrojené bojovými lietadlami Fairchild Republic A-10 Thunderbolt II, ktorých hlavnou úlohou je poskytovanie blízkej palebnej podpory ("close air support") jednotkám pozemných síl, pričom 355. stíhacie krídlo má k dispozícii aj upravenú pozorovaciu/bojovú verziu OA-10A. Jednotka navyše poskytuje aj špecializovaný výcvik začínajúcim aj pokročilým pilotom a členom posádok lietadiel A/OA-10.
Základňa bola uvedená do prevádzky dňa 1. novembra 1925, vtedy pod názvom Davis-Monthan Landing Field ("Davisova-Monthanova pristávacia plocha"). Pomenovaná bola na počesť miestnych rodákov Samuela H. Davisa (1896 – 1921) a Oscara Monthana (1885 – 1924), pilotov bojujúcich v prvej svetovej vojne.
Juan de Garay

Juan de Garay (* 1528, Villalba de Losa alebo Orduña † 20. marec 1583, Santa Fe) bol španielsky conquistador a objaviteľ. Známym sa stal vďaka (druhému a definitívnemu) založeniu mesta Buenos Aires, keď v roku 1580 viedol výpravu do oblasti Río de la Plata. Pôsobil na viacerých postoch v rámci koloniálnej správy Španielskeho impéria v Novom svete. Postupne bol guvernérom Asunciónu, Santa Fe a Guvernérstva Río de la Plata a Paraguaj (pôvodne nazývané Guvernérstvo Nová Andalúzia).
Pôvodom bol Bask z územia súčasného Španielska, miesto aj presný dátum jeho narodenia sú sporné a nejasné. Pôsobil najmä v amerických kolóniách Španielska, kde sa zúčastňoval viacerých objavných expedícii. Neskôr sa však vypracoval do riadiacich pozícii nových kolónii, kde sa ukázal ako veľmi schopný organizátor a veliteľ. Okrem Buenos Aires založil v oblasti aj niekoľko ďalších miest.
Joachim Bleicker

Joachim Bleicker je nemecký diplomat a konzulárny úradník. Je bývalý veľvyslanec Spolkovej republiky Nemecko (SRN) na Slovensku.
Biografia.
Bleicker sa narodil 23. apríla 1958 v nemeckom Wuppertale. Strednú školu ukončil maturitou v roku 1977 a následne absolvoval základnú vojenskú službu. V rokoch 19781984 absolvoval štúdium právnych vied na Univerzite Georga Augusta v Göttingene. Joachim Bleicker uzatvoril registrované partnerstvo. Jeho partnerom je Michal Zygmunt Franaszczuk.
Diplomatická kariéra.
Diplomatická kariéra z oficiálneho životopisu:
Záštita.
Počas vykonávania funkcie poskytol za veľvyslanectvo záštitu nad medzinárodným projektom obnovy Sochy sv. Jána Nepomuckého v Divine, ktorú v obci odhalil v piatok 2. júna 2017.
Joaquín Suárez

Joaquín Luis Miguel Suárez de Rondelo y Fernández, známy ako Joaquín Suárez (* 18. august 1781, Canelones † 26. december 1868, Montevideo) bol uruguajský politik a vojak. V roku 1843 nahradil vo funkcii prezidenta Uruguaja Fructuosa Riveru, no nestal sa riadnym ústavne zvoleným prezidentom. Funkciu napriek tomu vykonával až do roku 1852, teda počas uruguajskej občianskej vojny, čím sa stal najdlhšie slúžiacim prezidentom v dejinách krajiny. Pred tým bol taktiež na čele Uruguaja, no vo funkcii guvernéra, ktorú vykonával dvakrát. Jeho otec bol jedným z prvých osadníkov mesta Villa del Guadalupe del Canelón, ktoré sa v súčasnosti nazýva Canelones. Suárezova rodina sa následne zaradila k statkárom, čo zvýšilo jej vplyv. Suárez bol členom strany Colorado, navrhol uruguajskú vlajku.
Štefan Balák

Štefan Balák (* 11. máj 1944, Lokca- † 18. január 2014, Bratislava) bol slovenský prekladateľ, básnik, spisovateľ, autor literatúry pre deti a mládež, pracoval ako lexikograf, knihovník.
ŠEAL 100

ŠEAL 100 je trolejbus, vyrobený v rokoch 1987 a 1997 v počte troch kusov podnikom Škoda Ostrov a sarajevskými firmami Energoinvest a Vaso Miskin Crni.
Konštrukcia.
ŠEAL 100 (Škoda - Energoinvest - Alusuisse) je dvojnápravový trolejbus, ktorého karoséria je vyrobená z hliníka na základe koncepcie švajčiarskej firmy Alusuisse. V pravej bočnici sa nachádzajú troje dvojkrídlové skladacie dvere. Elektrická výzbroj je zhodná s trolejbusom Škoda 14Tr, rošt a nápravy dodala Škoda Ostrov, vozovú skriňu vyrobila sarajevská vagónka Vaso Miskin Crni a konečnú montáž prototypu realizovala v Sarajeve firma Energoinvest.
Dodávky trolejbusov.
V rokoch 1987 – 1997 boli vyrobené tri trolejbusy ŠEAL 100.
Prototyp č. 627 bol vyrobený v roku 1987. Na konci 80. rokov boli dodané tiež komponenty pre ďalšie dva vozy, ktoré ale boli zmontované až po skončení vojny v roku 1997. Všetky trolejbusy ŠEAL 100 boli z prevádzky vyradené v polovici prvého desaťročia 21. storočia, prototyp (od roku 2001 s číslom 4232) v roku 2004, ostatné vozidlá v roku 2006.
Salome Zurabišviliová

Salome Zurabišviliová (* 18. marec 1952, Paríž, Francúzsko) je gruzínska politička a francúzska diplomatka, od decembra 2018 prezidentka Gruzínska. 
V rokoch 2004 až 2005 bola ministerkou zahraničných vecí Gruzínska. Je prvou ženou v úrade prezidenta Gruzínska.
V prezidentských voľbách 2018 bola zvolená za prezidentku Gruzínska. Mandát začala vykonávať inauguráciou 16. decembra 2018.
Medzinárodná federácia krajinných architektov

Medzinárodná federácia krajinných architektov Európa (, skratka: IFLA, IFLA EUROPE) je organizácia, ktorá zastupuje krajinných architektov na celom svete. Jej cieľom je zastrešovať a podporovať rozvoj povolania krajinných architektov a ich efektívnej účasti na realizácii atraktívneho, spravodlivého a trvalo udržateľného prostredia. Na jej čele je prezident. Víziou IFLA je upevniť význam všetkých aspektov týkajúcich sa krajiny a krajinnej architektúry ako fyzických, sociálno-ekonomických, kultúrnych, vizuálnych, koncepčných a priestorových súvislostí európskych spoločenstiev.
História.
Organizácia vnikla v anglickom Cambridgi v roku 1948 s pôvodným názvom "International Federation of Landscape Architects – IFLA". Jej prvým prezidentom sa stal Sir Geoffrey Jellicoe, britský krajinný architekt. Pôvodne zastupovala 15 krajín z Európy a Severnej Ameriky. V roku 1978 sa presunulo jej sídlo do Versailles. V apríli 1989 sa konalo stretnutie v Belgicku, na ktorom vznikla podobná organizácia: Európska federácia pre krajinnú architektúru (EFLA), ktorú založili delegáti z dvanástich európskych krajín: Belgicka, Dánska, Francúzska, Nemecka, Grécka, Talianska, Írska, Luxemburska, Portugalska, Španielska, Holandska a Spojeného kráľovstva.
V roku 2006 bolo na Valnom zhromaždení EFLA a delegátov centrálnej oblasti IFLA schválené rozhodnutie o zlúčení týchto dvoch reprezentatívnych organizácií pod novým názvom IFLA EUROPE. Prvého januára 2007 bolo zlúčenie dokončené a zvolané zasadnutie delegátov z dvanástich zakladajúcich krajín. Federácia v súčasnosti zastupuje 76 členských združení z Afriky, Ameriky, Európy a Oceánie či z blízkovýchodného regiónu. Organizácia pravidelne organizuje výstavy krajinárskych diel. V súčasnosti je jej ústredie v Bruseli. Slovenskou reprezentantkou IFLA na Slovensku je Ing. Magdaléna Horňáková.
Členstvo.
Členstvo v IFLA môžu získať národné združenia krajinných architektov v Európskej únii, Európskom hospodárskom priestore, Švajčiarsku a tiež združenia z pridružených krajín (krajiny formálne žiadajúce o členstvo v EÚ). Iné krajiny sa môžu zúčastňovať rokovaní a stretnutí ako nehlasujúci pozorovatelia.
Spolupráca.
IFLA úzko spolupracuje aj s Európskou radou škôl pre krajinnú architektúru (ECLAS) a Združením európskych študentov krajinnej architektúry (ELASA)
Konečný

Konečný je priezvisko, pozri Konečný (priezvisko), napr.:
VK MIRAD UNIPO Prešov

VK MIRAD UNIPO Prešov je slovenský volejbalový klub z Prešova. Oficiálny názov nesie jeho prvé družstvo od sezóny 2020/2021, ale vystupovalo aj pod menami "VK MIRAD PU Prešov", "VK PU Prešov" a "MŠK VTJ Sokol Prešov". Je 2-násobný majster Slovenska, 5-násobný víťaz Slovenského pohára. Momentálne (2022) hrá najvyššiu domácu súťaž, extraligu mužov.
Molekulové modelovanie

Molekulové modelovanie je pokusom simulovať určité vlastnosti molekúl na ich lepšie pochopenie. Molekulové modelovanie predstavuje numerické určenie štruktúrnych vlastností, energetiky alebo aj dynamiky molekulového systému prostredníctvom modelu založeného na súbore geometrických konfigurácií, ktoré sa získali numerickým výpočtom.
Jedným z dôvodov uskutočnenia molekulového modelovania je reprodukcia a kvalitatívna (a pokiaľ možno aj kvantitatívna) predpoveď fyzikálnochemického správania sa molekúl a makromolekúl. Molekulové modelovanie umožňuje určiť energetické rozdiely medzi konformérmi, oceniť vplyv rozpúšťadla na konformáciu alebo chemickú reakciu a vypočítať rozdiely v energiách rôznych molekulových komplexov. Z týchto dôvodov sa o molekulové modelovanie zaujímajú nielen teoretickí chemici, ale aj odborníci v kryštalografii, spektroskopii, anorganickí a organickí chemici, biochemici, makromolekuloví chemici, biológovia, farmakológovia a farmaceuti.
Modely vo vede majú rozličnú povahu. Poznáme štyri typy modelov.
Didaktické modely slúžia ako pomôcka na znázornenie štruktúry a vlastností molekúl. V prípade malých molekúl grafická reprezentácia je výsledkom kvantovochemického výpočtu. Pri zložitých systémoch (bielkoviny) molekulová štruktúra predstavuje zložitý problém. Molekulové modelovanie nám umožňuje študovať interakciu medzi malou molekulou a makromolekulou (táto oblasť molekulového modelovania našla najväčšie použitie pri projektovaní nových liečiv s podporou počítačov) a jednoduchší prípad interakcie dvoch makromolekúl so známou 3D štruktúrou. Na vizualizáciu molekulových modelov a ich vlastností sa využíva molekulová grafika.
Ondřej Kania

Ondřej Kania (* 19. december 1992, Brno) je český podnikateľ, výkonný riaditeľ spoločnosti JK Education, zriaďovateľ Pražského humanitného gymnázia a siete amerických škôl American Academy, do ktorej patria dve školy v Česku (American Academy in Prague a American Academy in Brno), slovenská American Academy in Bratislava a chorvátska American Academy in Zagreb.
Vzdelanie.
Po ukončení základnej školy v Brne sa rozhodol, že nechce v štúdiu ďalej pokračovať v Česku, ale v USA. Kania sa rozhodol nájsť si v Spojených štátoch súkromnú školu. Jeho rodina si ale nemohla dovoliť vysoké poplatky za školné. Kania sa preto sám rozhodol napísať desiatkam súkromných stredných škôl so žiadosťou o štipendium. Štipendium mu ponúkli dve školy. Kania nakoniec nastúpil na strednú školu Redemption Christian Academy v New Yorku, kde v roku 2012 získal American High School Diploma (ekvivalent českého maturitného vysvedčenia). Po návrate spoluzaložil vzdelávaciu skupinu, ktorá si dala za cieľ sprostredkovať kvalitné stredoškolské a univerzitné vzdelávanie práve v USA a ďalej v Kanade, Austrálii a po celej Európe.
Podnikanie.
V roku 2013 sa spojil s kamarátom z detstva a v apríli založili J&amp;K Consulting (dnes JK Education). Počas pôsobenia firmy organizovali veľtrhy stredných internátnych škôl z USA, Kanady a Veľkej Británie. Následne tiež odkúpil pražské gymnázium (dnes Pražské humanitní gymnázium), založil americké školy American Academy in Prague, American Academy in Brno, American Academy in Bratislava a tiež American Academy in Zagreb.
V 2019 zaradil Forbes (magazín) Ondřeja Kaniu do rebríčka 30 pod 30 mladých talentov z Česka a následne do európskeho výberu v oblasti spoločensky zodpovedného podnikania a v roku 2021 bol zaradený do prestížneho celosvetového výberu 30 under 30 International Literacy Association, ako jeden z popredných inovátorov mladších ako 30 rokov.
Molekulová grafika

Molekulová grafika je vedecká disciplína, ktorá sa zaoberá štúdiom molekúl a ich vlastností prostredníctvom grafických reprezentácií.
Vytváranie syntetických obrazov počítačom má významnú úlohu pri molekulovom modelovaní. Vyvinuli sa postupy interaktívnej grafiky, t.j. techniky, ktorá umožňuje užívateľovi priamo tvoriť syntetické obrazy a modifikovať ich v reálnom čase.
Táto technika sa výhodne používa pri znázornení jemných zmien trojrozmernej štruktúry chemického systému vytvorených simulačnými programami pri štúdiu dynamických procesov a pod. Počítačové metódy molekulovej grafiky a molekulového modelovania sa spočiatku vyvíjali v dvoch odlišných vedeckých disciplínach.
Metódy molekulovej grafiky a modelovania v súčasnosti predstavujú mohutný nástroj vedeckého výskumu. Je to dané tak ich fenomenologickou vyspelosťou, ako aj množstvom používaných metód a techník. Užívatelia môžu tieto metódy aplikovať v oblastiach, ako je organizácia génov a ich biologická funkcia, kryštálová štruktúrna analýza alebo spracovanie NMR údajov, syntetická organická chémia, molekulová a kvantová mechanika.
Cieľom molekulového modelovania je hľadanie a pochopenie funkcie molekuly. Je zrejmé, že celá oblasť aplikácií predstavuje veľmi vzrušujúce výskumné prostredie s každodennými výzvami na nové objavy. V pozadí tohto pokroku je dramatický vývoj hardvéru pre molekulovú grafiku a molekulovomodelovacieho softvéru a v neposlednom rade aj dramatický pokles cien takýchto systémov. Výsledkom vývoja je ľahká dostupnosť systémov pre výskumné laboratóriá, ktoré sú schopné efektívne znázorňovať a spracúvať skúmané štruktúry. Využívanie molekulovej grafiky sa stalo bežnou a niekedy aj hlavnou zložkou procesu spojeného s molekulovým projektovaním. Molekulová grafika sa svojím výsledkom môže porovnať s mikroskopom s veľmi vysokou rozlišovacou schopnosťou, pričom nejde o reálne zväčšenie molekúl, ale o molekuly zostavené počítačom. Hlavným prínosom molekulovej grafiky, okrem „vizualizácie“ molekúl, je trojrozmerná znázornenie van der Waalsových objemov a priestorových elektrostatických potenciálov zlúčenín.
Samuel Ormis

Samuel Ormis (pseud. Zdychavský, Samko Revúcki, Samko Zdichavskí, Zdíchavský, Zdýchavský; * 1. júl 1824, Revúca – † 18. október 1875, tamže) bol slovenský pedagóg, ľudovýchovný pracovník, spisovateľ.
Štúdium a život.
Narodil sa v rodine Michala Ormisa a Júlie rod. Bokorovej. Navštevoval základnú školu v Revúcej, študoval na evanjelickom lýceu v Banskej Štiavnici, teológiu v Bratislave. V roku 1855 bol vysvätený za kňaza, pôsobil ako vychovávateľ v Rimavských Janovciach a v Ordássi, pôsobil ako výpomocný profesor na evanjelickom lýceu v Banskej Štiavnici, ako profesor na gymnáziu v Rožňave a Revúcej.
Počas štúdií bol aktívnym členom Jednoty bratskej mládeže slovenskej, redigoval rukopisný časopis "Štiavnický zábavník" (neskôr premenovaný na "Sitno"), v Bratislave spolupracoval s Ľudovítom Štúrom, pripravil na vydanie posledné číslo jeho Slovenských národných novín. Počas pôsobenia v Banskej Štiavnici založil nedeľnú školu pre baníkov a Spoločnosť podsitniansku na vydávanie slovenských kníh.
Bol popularizátorom moderného poľnohospodárstva, ovocinárstva, včelárstva a rozvoja remesiel a články s touto tématikou uverejňoval v periodikách ako Pešťbudínske vedomosti a Živena. Svoje pedagogické články a filozofické úvahy publikoval v časopise ", Národný hlásnik, Letopis Matice slovenskej, Cirkevné listy, Učiteľské noviny" a "Obzor". Vo svojom diele vychádzal z Plutarcha, J. A. Komenského, J. J. Rousseaua.
Bol zberateľ a upravovateľ ľudových povestí a rozprávok, ktoré publikoval v periodikách "Orol tatránski, Slovenské pohľady, Sokol, Černokňažník" a i. Bol najbližším spolupracovníkom Pavla Dobšinského. Z ľudových povestí vychádzal aj pri písaní dramatických diel, ktoré predstavujú vrchol jeho literárnej tvorby.
Bernardo Prudencio Berro

Bernardo Prudencio Berro Larrañaga (* 28. apríl 1803, Montevideo † 19. február 1868, Montevideo) bol uruguajský politik a spisovateľ. V roku 1852 sa na dva týždne stal ako predseda senátu úradujúcim prezidentom Uruguaja, až kým sa funkcie neujal zvolený ústavný prezident. Za riadneho prezidenta bol zvolený v roku 1860, kedy sa stal 7. prezidentom krajiny. Pochádza z obchodníckej rodiny španielskeho pôvodu, ktorá sa podieľala na získaní nezávislosti Uruguaja. Berro pôsobil postupne v rôznych politických funkciách už od roku 1837 ako člen Národnej strany.
Potom, čo sa v roku 1860 stal riadnym ústavným prezidentom, začal sa snažiť postupne situáciu v krajine zlepšovať a stabilizovať. Musel však čeliť ozbrojenému odporu prívržencov strany Colorado na čele s Venanciom Floresom. Do vnútroštátneho konfliktu sa zapojili aj cudzie štáty a to Argentína, Brazília a Paraguaj a pokračoval aj po skončení Berrovho funkčného obdobia v roku 1864. Uruguajský vnútorný konflikt však o rok neskôr prerástol až do vojny trojspolku, kde Brazília, Argentína a pod prinútením aj Uruguaj bojovali proti Paraguaju. V roku 1868 sa Berro pokúsil vrátiť sa k moci ozbrojenou revolúciou. Tento pokus však skončil úplným fiaskom, keď bol Berro zatknutý pri pokuse o útek. Napriek tomu v čase, kedy sa mala uskutočniť revolúcia zavraždili neznámi páchatelia vtedajšieho prezidenta Floresa a vládni vojaci v odvete zavraždili Berra, ktorý však o vražde Floresa nevedel.
Vojenské letectvo

Vojenské letectvo alebo vzdušné sily sú druh, resp. časť ozbrojených síl určená na obranu vzdušného priestoru, vedenie leteckého prieskumu, ničenie vopred stanovených pozemných cieľov, podporu pozemných síl a vykonávanie vzdušnej prepravy. Vojenské letectvo môže tvoriť buď úplne samostatnú zložku ozbrojených síl, alebo je súčasťou pozemného vojska či vojenského námorníctva (či už ako námorné alebo pozemné, resp. armádne letectvo). V ozbrojených silách niektorých krajín sú ako „vzdušné sily“ označované aj jednotlivé letecké armády, napríklad Ôsma letecká armáda () amerického vojenského letectva ().
Členenie.
Vojenské letectvo tvorí:
Juan Francisco Giró

Juan Francisco José Giró Zufriategui, známy ako Juan Francisco Giró (* 3. jún 1791, Montevideo † 8. máj 1863, Montevideo) bol uruguajský politik. V roku 1852 bol zvolený za 4. prezidenta Uruguaja. Pochádzal z rodiny baskických prisťahovalcov, vo svojej politickej činnosti sa pridal na stranu Manuela Oribeho a stal sa tak členom Národnej strany. Postupne pôsobil na rôznych funkciách, až bol v roku 1852 zvolený za prezidenta krajiny. Už v septembri 1853 však bol zosadený prevratom organizovaným priaznivcami strany Colorado, Giró následne požiadal o azyl na veľvyslanectve Francúzska. Nahradil ho triumvirát vplyvných uruguajských politikov, ktorý tvorili Venancio Flores, Fructuoso Rivera a Juan Antonio Lavalleja. Do politiky sa vrátil až v roku 1860, kedy sa stal senátorom. O tri roky neskôr zomrel v Montevideu.
Škoda-Sanos 115Tr

Škoda-Sanos 115Tr je trolejbus, ktorý ako prototyp vyrobil v roku 1987 podnik Škoda Ostrov v kooperácii s juhoslovanskou spoločnosťou FAS 11. Oktomvri Skopje.
Konštrukcia.
115Tr je dvojnápravový trolejbus sa samonosnou karosériou. Je odvodený z dvojčlánkového trolejbusu Škoda-Sanos 200Tr, na rozdiel od neho ale nebol sériovo vyrábaný. Využitá bola karoséria juhoslovanského autobusu Sanos S 115, do ktorej bola zabudovaná elektrická výzbroj prevzatá z trolejbusu Škoda 14Tr. V interiéri je podlaha pokrytá gumou. V pravej bočnici sa nachádzajú troje štvorkrídlové skladacie dvere.
Prototyp.
Prototyp, a tiež jediný vyrobený trolejbus tohto typu, bol vyrobený v roku 1987. V Belehrade zrejme podstúpil skúšobné jazdy
a ešte toho istého roku bol dodaný do Sarajeva, kde dostal evidenčné číslo 628. Po vojne bol v roku 1997 prečíslovaný na 4101 a v prevádzke zostal do roku 2005, kedy bol vyradený.
Doc Holliday (rozlišovacia stránka)

Doc Holliday môže byť:
Sahle-Work Zewde

Sahle-Work Zewde (* 21. február 1950, Addis Abeba, Etiópia) je etiópska politička, diplomatka a od roku 2018 4. prezident Etiópie. Už od roku 1989 pôsobila v niekoľkých medzinárodných organizáciách, vrátane OSN, často v úlohe diplomata.
Životopis.
Narodila sa v roku 1950 v Addis Abebe, hlavnom meste vtedajšieho Etiopie. Tu vyštudovala strednú školu Lycée Guebre-Mariam, neskôr študovala prírodné vedy na univerzite vo francúzskom Montpellieri. V rokoch 1989 až 1993 pôsobila ako veľvyslankyňa v Senegale, neskôr bola tiež veľvyslankyňou v Džibutsku a Francúzsku. V rokoch 2002 - 2006 bola stálou zástupkyňou UNESCO v Tunisku a Maroku. Následne získala vyššie posty a roku 2011 bola vymenovaná generálnou riaditeľkou kancelárie OSN v Nairobi.
V júni 2018 bola menovaná zástupkyňou generálneho tajomníka OSN pre Africkú úniu ako prvá žena v tejto funkcii. Tejto funkcie sa vzdala 25. októbra, pretože bola zvolená prezidentkou Etiópie. Tým sa stala historicky prvou ženou v úrade prezidenta Etiópie a v čase svojho zvolenia bola tiež jedinou prezidentkou v celej Afrike.
Pandžáb (Pakistan)

Pandžáb (pandžábsky a urdčina پنجاب, "Panjabi)" je s rozlohou 205 344 km² jedna z najväčších pakistanských provincií, zároveň je z nich najľudnatejšia (cez 81,5 mil. obyvateľov v roku 2009). Na juhu susedí so Sindhom, na západe s Chajbar Paštúnchwá a Balúčistánom. Severnými susedmi sú Pakistanom ovládaná časť Kašmíru Ázád Kašmír a Územie hlavného mesta Islamabádu.
Provincia existuje v súčasnej podobe od mája 1972. Jej hlavné mesto je Láhaur. Počet obyvateľov Pandžábu rastie, zatiaľ čo v roku 1981 tu žilo 47 292 000 obyvateľov, v roku 1998 už to bolo 72 585 000 ľudí.
Slovenský domov

Slovenský domov bol časopis, ktorý vychádzal na Slovensku v 30. rokoch 20. storočia.
Vydavateľské údaje.
Podnázov časopisu: Časopis Spolku Slovákov - židov „Rozvoj“
Časopis bol týždenník a vychádzal v Košiciach. Riadila ho redakčná rada.
Periodicita.
Začal vychádzať 12. februára 1937, zanikol 21. októbra 1938
Molekulová mechanika

Molekulová mechanika opisuje molekulu ako súbor atómov, ktorých interakcie sa môžu opísať newtonovskou mechanikou.
Energia systému je v molekulovej mechanike rozdelená do jednotlivých zložiek, ktoré sa môžu vypočítať nezávisle. Pretože hmotnosť jadier je omnoho vyššia ako hmotnosť elektrónov, môže sa (v rámci Bornovej-Oppenheimerovej aproximácie) separovať vlnová funkcia Schrödingerovej rovnice na súčin dvoch funkcií: jednu pre jadrá a druhú pre elektróny. Pre potreby molekulovej mechaniky, ktorá sa pôvodne vyvinula na interpretáciu spektier, sa ignoruje nábojová distribúcia. Počas zmeny polohy jadier sa nábojová distribúcia predpokladá konštantná. Vzhľadom na to, že molekulová mechanika je založená na princípoch klasickej fyziky, nemôže poskytnúť informácie o elektrónovej distribúcii študovanej molekuly. Molekulovou mechanikou sa môžu študovať systémy rôznej veľkosti a komplexnosti (od malých molekúl po veľké biomolekuly alebo komplexné materiály zložené z niekoľko tisíc až miliónov atómov.
Slovenský denník (1918 – 1938)

Slovenský denník bolo periodikum, ktoré vychádzalo na Slovensku od r. 1918 do r. 1938.
Vydavateľské údaje.
Denník vychádzal v Ružomberku, neskôr v Bratislave. Vyšiel 9. novembra 1918 a zanikol 31. decembra 1938. Uverejňoval aj romány na pokračovanie.
Molekulová dynamika

Molekulová dynamika (MD) je počítačová simulačná metóda, ktorá simuluje klasický pohyb atómov v danom silovom poli.
Pôvodne sa molekulová dynamika používala na výskum relaxačných javov a transportných vlastností kvapalín. Neskôr sa zistilo, že MD simulácie môžu byť účinnou metódou výpočtov štruktúrnych a termodynamických vlastností komplexných kvapalín, tekutých solí, kryštálov, polymérov a proteínov v roztoku. Vývoj molekulovodynamických simulácií urýchlil rozvoj počítačovej techniky a MD metód. V súčasnosti sa bežne uskutočňujú MD simulácie systémov veľkosti enzýmov, ktoré sú obklopené tisíckami molekúl vody.
Robotnícke noviny

Robotnícke noviny boli týždenník, ktorý vychádzal na území Slovenska od začiatku 20. storočia do začiatku druhej svetovej vojny. 
Vydavateľské údaje.
Noviny vychádzali každý štvrtok v Bratislave, neskôr v utorok a piatok
Škoda 14TrE

Škoda 14TrE je modernizovaná verzia česko-slovenského trolejbusu Škoda 14Tr. Bola vyrábaná v druhej polovici 90. rokov 20. storočia pre mesto Dayton v americkom štáte Ohio.
Konštrukcia.
V roku 1994 založila Škoda spolu s americkou firmou AAI Baltimore spoločnosť ETI Baltimore, ktorá sa z legislatívnych dôvodov mala podieľať na výrobe nových trolejbusov určených pre americké mestá. O rok neskôr boli do USA dovezené tri prototypové trolejbusy 14TrE kompletne vyrobené v Škode Ostrov, ktoré spočiatku poslúžili v Daytone ako ukážkové vozy. Sériové vozidlá pre Dayton boli v počte 54 vozov v ETI zostavené v rokoch 1997 – 1999, pričom zo Škody Ostrov boli do USA zaslané hotové skelety vozidiel a kontajnery s elektrickou výzbrojou.
Voz 14TrE vychádza z modelu 14Tr. Ide o dvojnápravový trolejbus so samonosnou karosériou. Bol pozmenený dizajn čiel, v pravej bočnici sa nachádzajú iba dvoje dvojkrídlové skladacie dvere (len predné a zadné).
Prototypy.
Boli vyrobené tri prototypy, ktoré boli do Daytonu dodané v roku 1995 a ktoré dostali čísla 9601–9603. Od zvyšku neskôr dodaných sériových vozidiel sa čiastočne líšili, ich karoséria bola o 175 mm užšia, disponovali čelným nedeleným oknom a veľkým zadným oknom. Všetky tri vozidlá boli vyradené pred rokom 2013, dopravca však počíta so zachovaním trolejbusu č. 9602 ako historického vozidla.
Dodávky trolejbusov.
V rokoch 1995 až 1999 bolo vyrobených celkom 57 vozov 14TrE.
Tatranské múzeum

Tatranské múzeum môže byť:
Presidencia Roque Sáenz Peña

Presidencia Roque Sáenz Peña je mesto ležiace v provincii Chaco v severe Argentíny. Je sídlom departmentu Comandante Fernández. Leží približne 170 km severozápadne od hlavného mesta provincie Resistencia a práve po tomto meste je druhým najväčším v provincii Chaco. Pri sčítaní ľudu v roku 2010 malo mesto 89 882 obyvateľov.
Mesto bolo založené v roku 1912 ako poľnohospodárska kolónia, v súčasnosti sa niekedy označuje ako La Termal kvôli termálnym vodám, ktoré sa nachádzajú v jeho blízkosti, pričom tieto sú vyhľadávané turistami. Presidencia Roque Sáenz Peña sa stala jedným z hlavných cieľov slovenských a českých prisťahovalcov, ktorí na začiatku 20. storočia prichádzali do Argentíny. Práve v tejto oblasti žila druhá najväčšia slovenská vysťahovalecká komunita v Argentíne po federálnom hlavnom meste Buenos Aires. Väčšinou sa však jednalo o Slovákov, ktorí boli potomkami už starších slovenských vysťahovalcov žijúcich mimo územia Slovenska. Slovenská komunita sa tu začala tvoriť v roku 1923 a skladala sa zo 174. Slovákov pôvodom z Bulharska. Slovenských prisťahovalcov sem lákala najmä voľná pôda, už pri príchode tu existovala menšia česká komunita, ktorá uľahčila ich usadenie sa.
Panorama Towers

Panorama Towers môže byť:
Sojuz TM-1

Sojuz TM-1 () bol sovietsky nepilotovaný kozmický let v rámci programu Sojuz. Išlo o skúšobný let novej kozmickej lode typu Sojuz TM, ktorá bola navrhnutá a vyvinutá bola v roku 1986 v sovietskej konštrukčnej kancelárii "Golovnoje kontruktorskoje bjuro" (Головное контрукторское бюро – ГКБ). Celková dĺžka lode bola 6,98 m, maximálny priemer 2,72 m a predpokladaná životnosť 14 dní pri samostatnom lete a 6 mesiacov pripojená ku stanici. Sojuz TM-1 vyštartoval 21. mája 1986 z kozmodrómu Bajkonur k stanici Mir, ku ktorej sa pripojil 23. mája. Dňa 29. mája sa odpojil od stanice a 30. mája úspešne pristál.
Zmijavci

Zmijavci je dedina a općina v Splitsko-dalmatínskej župe v južnom Chorvátsku, pričom dedina je jediným sídlom v opčine. Má rozlohu cca 14 km² a v roku 2011 tu žilo 2 048 obyvateľov. 
Leží v oblasti Imotsko polje, 8 km južne od mesta Imotski. Medzi hlavné činnosti tunajších obyvateľov patrí poľnohospodárstvo a vinárstvo.
Šolta (obec)

Šolta je chorvátska općina na rovnomennom ostrove a okolitých ostrovčekoch v Jadranskom mori v blízkosti Splitu. Patrí do Splitsko-dalmatínskej župy.
Má rozlohu 58,98 km² a v roku 2011 tu žilo 1 700 obyvateľov. Skladá sa z ôsmich sídiel, z ktorých je najväčší Grohote (425 obyvateľov).
V obci sa nachádza 8 dedín (stav 2006) – Donje Selo, Gornje Selo, Grohote, Maslinica, Nečujam, Rogač, Srednje Selo a Stomorska.
Marina (Chorvátsko)

Marina je dedina a općina v Chorvátsku ležiaca na pobreží Jadranského mora, v roku 2011 tu žilo 4 595 obyvateľov, 97,6% tvoria Chorváti.
Sídla.
Okrem vlastnej dediny pod općiny patria sídla Blizna Donja, Blizna Gornja, Dograde, Gustirna, Mitlo, Najevi, Poljica, Pozorac, Rastovac, Sevid, Svinca, Vinišće, Vinovac a Vrsine.
Hrvace

Hrvace je dedina a općina v chorvátskej Splitsko-dalmatínskej župe. Má 3 617 stálych obyvateľov (údaj z roku 2011), 97% z nich sú Chorváti.
Sídla.
Do općiny okrem vlastnej dediny patria sídla Dabar, Donji Bitelić, Gornji Bitelić, Laktac, Maljkovo, Potravlje, Rumin, Satrić, Vučipolje a Zasiok.
Borgo San Lorenzo

Borgo San Lorenzo je talianska obec v provincii Florencia v oblasti Toskánsko.
V roku 2017 tu žilo 18 419 obyvateľov.
Vývoj počtu obyvateľov.
Zdroj:
Konzervant

Konzervant je prírodná alebo syntetická chemická látka pridávaná do produktov ako sú potraviny (označenie E200 až E299), liečivá, farby, biologické vzorky, drevo atď., na zabránenie nežiadúcich chemických premien alebo rozkladu mikrobiálnym pôsobením.
Drevo je nutné ochrániť pred pôsobením húb, hmyzu (najmä termitov). Pre konzerváciu dreva sa používa najčastejšie arzén, meď, kyselina boritá a petrolej.
Ku konzervácii jedla sa používajú najčastejšie antimikrobiálne látky, ktoré bránia mikroorganizmom a hubám v rozklade sacharidov obsiahnutých v potrave. Ako antimikrobiálne konzervanty sa najčastejšie používajú dusičnan sodný, dusitan sodný, oxid siričitý a disodná soľ EDTA. Avšak aj koncentrovaný oxid uhličitý konzervuje.
Ku konzervácii kozmetiky a liečiv sa používajú napr. parabény (E214 až E219).
Konzervanty sa v potravinách niekedy nahrádzajú antioxidantmi (prevažne E300 až E399). Napríklad butylhydroxytoluén (E321) spôsobuje obezitu.
Arvo Henrik Ylppö

Arvo Henrik Ylppö (* 27. október 1887, Akaa, Fínsko† 27. január 1992, Helsinki) bol fínsky pediater.
V prvej polovici 20. storočia viedol reformy fínskeho zdravotníctva v oblasti starostlivosti o deti, počas ktorých došlo k prudkému poklesu detskej úmrtnosti. Je považovaný za jedného z najvýznamnejších fínskych lekárov.
V decembri 2004 ho hlasy divákov YLE umiestnili na 6. miesto v stovke najväčších Fínov.
The Orville

The Orville je americký sci-fi televízny seriál typu komediálna dráma, ktorý mal premiéru 10. septembra 2017 na stanici Fox.
Gravitačný potenciál

Gravitačný potenciál (formula_1) je gravitačná potenciálna energia (E) na jednotku hmotnosti:
formula_2
Gravitačný potenciál hmotného bodu v newtonovskej fyzike vyjadrený vzorcom:
kde
Gradientom (∇) gravitačného potenciálu je intenzita gravitačného pola K [N/kg= m/s2] .
Intenzita gravitačného poľa je gravitačná sila pôsobiaca na teleso jednotkovej hmotnosti. Gravitačná sila udeľuje telesám gravitačné zrýchlenie a [m/s2]
a=-formula_9 
formula_10
Absolútna hodnota gravitačného potenciálu na rôznych miestach s ohľadom na gravitáciu Zeme, Slnka a Galaxie je uvedená v nasledujúcej tabuľke. Z tabuľky vyplýva, že objekt z povrchu Zeme potrebuje cca 60 MJ / kg na "opustenie" zemského gravitačného poľa, ďalších 900 MJ / kg, aby opustili aj gravitačné pole Slnka a viac ako 130 GJ / kg, aby opustili gravitačné pole Galaxie.
Potenciál je polovica štvorca únikovej rýchlosti, Φ=vesc2/2, teda úniková rýchlosť vesc=sqrt(2*Φ).
Ako som rozpútal Druhú svetovú vojnu

Ako som rozpútal Druhú svetovú vojnu (V Polštine "Jak rozpętałem drugą wojnę światową") je poľský hraný film z roku 1969, založený na románe Kazimierza Sławińskeho "Przygody kanoniera Dolasa" "(Dobrodružstvá Dolasa delostrelca)." Bol natočený v Soči, Baku, Poświętnom, Lodži a iných miestach.
Pôvodne bol film čiernobiely, v roku 2000 bol digitálne sfarebnený firmou Dynacs Digital Studios.
Dej.
Hlavná postava filmu je poľský vojak "Franek Dolas", ktorý je v dôsledku komických náhod presvedčený, že spustil Druhú svetovú vojnu. Pri svojich pokusoch napraviť čo spôsobil sa neustále dostáva do problémov. Ocitá sa na rôznych vojnových frontoch (V Juhoslávii, Stredozemnom mori, na Blízkom východe, v Taliansku). Nakoniec sa však vráti do Poľska.
NVM express

NVM express alebo skôr NVMHCI ("Non-Volatile Memory Host Controller Interface Specification") je špecifikácia rozhrania pre komunikáciu medzi flash pamäťou a jej radičom. Rozhranie je navrhnuté pre využitie hlavných výhod flash pamätí oproti klasickejším mechanickým diskom. Rozhranie je optimalizované pre maximálne využitie nízkej latencie a vysokej priepustnosti dát pri pripojení flash pamäte cez PCIe alebo napríklad SATA Express U.2 zbernice. NVMe operuje na hardvérovom ovládači a definuje sety príkazov a zariaďuje komunikáciu medzi externým hardvérom (SSD disk) a internými komponentami (procesor).
NVMe štandard je navrhnutý pre čo najväčšie využitie výhod flash pamätí, a to hlavne vďaka jej nízkej latencii a vysokej úrovni schopnosti paralelného prenosu dát.
Prisadnuté vírniky

Prisadnuté vírniky (lat. "Seisona", "Seisonidea", "Seisonacea", "Seisonida") je veľký taxón (spravidla radený ako podtrieda a/alebo rad) vírnikov. 
Zahŕňa jedinú čeľaď Seisonidae, ktorá pozostáva z dvoch rodov: Paraseison a Seison, pričom rod Paraseison tu pribudol až v roku 2005, čiže predtým bola čeľaď monotypická. 
Charakteristiku pozri v článku Seison.
Škoda 14TrR

Škoda 14TrR je označenie pre rekonštruované trolejbusy typu Škoda 14Tr. U niektorých prevádzkovateľov sú tieto vozidlá označované ako 14TrM.
História.
Rovnako ako u dvojčlánkového trolejbusu 15Tr museli dopravné podniky pomerne dlho čakať na nové nízkopodlažné štandardné vozy Škoda 21Tr. Aj keď ich výroba začala v roku 1997, nemohlo byť finančne únosné nahradiť veľké množstvo zastaraných vozov 14Tr týmito modernými trolejbusmi. Preto sa prikročilo (obdobne ako pri type 15Tr) k modernizáciám starších vozov, ktoré sa po dokončení rekonštrukcie veľmi podobajú do roku 2003 vyrábaným modernizovaným verziám 14TrM.
Modernizácia.
Rekonštruované vozy boli odstrojené na holý skelet, ktorý bol opieskovaný. Na trolejbusy bola dosadená nová (iba ľahko upravená) čela podľa návrhu Ing. arch. Patrika Kotasa, ktoré už rešpektujú súčasný trend osadzovania informačných panelov. Zmodernizovaný bol takisto aj interiér: boli osadené nové sedačky, protišmyková podlaha, nové žiarivkové osvetlenia. Rekonštrukcia sa dotkla aj stanovište vodiča, na vozidlá boli dosadené tiež nové ľahké laminátové zberače.
Dodávky trolejbusov.
Modernizácia na typ 14TrR prebiehala v rokoch 1997 až 2009.
Viničný kanál

Viničný kanál je umelý, občasný vodný tok VI. rádu na Záhorí, v okrese Malacky, v katastri obce Jakubov. Jeho celková dĺžka činí 3,202 km, plocha odtokovej oblasti cca 1,679 km² a povodia aj s bezodtokovými oblasťami cca 2,806 km². 
Jeho koryto vzniká neďaleko cesty II. triedy Záhorská Ves – Malacky pri Jakubove, pod Hromovým vŕškom () vo výške a spolu s Borinským kanálom vytvára ako sekundárna zdrojnica Lúčny kanál vo výške (pri asfaltovej ceste za Jakubovom, smerom na Zohorský kanál), miesto sútoku sa nazýva Hoštáky. 
Opis toku.
Po vzniku tečie na západ a s dĺžkou 200 metrov od vzniku priberá Dubový kanál, potom sa stáča na severozápad a týmto smerom tečie 750 metrov. Následne sa prudko o 90 stupňov stočí na juhozápad a po chvíli zas o 90 stupňov na severozápad, na tomto mieste do neho ústi zľava Včelínsky kanál. Chvíľu tečie severozápadným smerom, potom sa stočí na sever, tak tečie 600 metrov, následne, v bezmennej mokradi sa prudko stáča na juh a ďalej tečie takto vyše 500 m, kde v nadmorskej výške sa stretáva s Borinským kanálom a vytvára Lúčny kanál. Prítok Borinského kanála je silnejší, takže je Viničný kanál sekundárna zdrojnica.
Pioneer Venus Multiprobe

Pioneer Venus Multiprobe alebo Pioneer 13 bola americká kozmická sonda na výskum Venuše. Jej hlavnou úlohou bolo dopraviť k Venuši atmosférické puzdrá a v priebehu preletu slúžiť ako ich podporné technické zabezpečenie. Štartovala 8. augusta 1978 s raketou Atlas Centaur D-1AR.
Samotná sonda niesla dva prístroje na meranie zloženia horných vrstiev venušskej atmosféry, do ktorej bola po oddelení všetkých puzdier navedená. Ďalej skúmala charakteristiky prenosu tepla a hmoty atmosféry a jej interakciu s medziplanetárnym prostredím a slnečným vetrom. Puzdrá sa oddeľovali pyrotechnicky po zvýšení otáčok materskej sondy na 45 ot./min pomocou pružinového mechanizmu. Prvé, najväčšie puzdro sa od sondy oddelilo 16. novembra 1978, o štyri dni neskôr ho nasledovali tri ďalšie malé puzdrá. Materská sonda zanikla 9. decembra 1978 trením atmosféry vo výške asi 165 km nad povrchom Venuše.
Coeloma

Coeloma môže byť:
Johannes Rau

Johannes Rau (* 16. január 1931, Wuppertal, Nemecko – † 27. január 2006, Berlín) bol nemecký politik, 8. ôsmy prezident Spolkovej republiky Nemecko od 1. júla 1999 do 30. júna 2004.
Život.
Narodil sa v silne veriacej protestantskej rodine ako tretí z piatich detí. Ako chlapec sa aktívne zúčastnil protinacistických aktivít. Po ukončení základného vzdelania ("Volksschule Schützenstraße" vo wuppertálskej štvrti Barmen) študoval na gymnáziu Wilhelma Dörpfelda vo Wuppertale-Elberfeld, ktoré bolo zničené na konci júna 1943 pri leteckom útoku na Elberfeld. Neskôr navštevoval Humanistické gymnázium vo wuppertálskej štvrti Barmen, ktoré dnes nesie jeho meno ("Ganztagsgymnasium Johannes Rau"). K zármutku svojho otca musel ale v septembri 1948 štúdium prerušiť. Od 5. októbra 1948 sa učil za kníhkupca vo wuppertálskom nakladateľstve Emil Müller.
Po úspešnom ukončení štúdia v júni 1952 pracoval ako nakladateľský pomocník vo Wuppertale a od roku 1953 ako lektor v jednom malom vydavateľstve vo Wittene. Roku 1962 sa stal členom predstavenstva tohto nakladateľstva a 1965 jeho riaditeľom. Okrem toho bol od roku 1949 externým spolupracovníkom novín "Westdeutsche Rundschau" vychádzajúcich vo Wuppertale.
V roku 1958/1959 vstúpil do Sociálnodemokratickej strany Nemecka (SPD), v rokoch 1964-1967 bol predsedom frakcie SPD v krajinskom sneme Severného Porýnia-Vestfálska, v období 1969 a 1970 potom starostom vo Wuppertale.
V sociálno-liberálnych vládach bol ministrom pre vedu a výskum (1970-1978). Po nasledujúcich dvadsať rokov bol predsedom krajinskej vlády Severného Porýnia-Vestfálska. Tento úrad zastával až do roku 1998, kedy odstúpil (aj zo svojej funkcie predsedu krajinskej SPD) a 23. mája 1999 bol zvolený Spolkovým snemom do funkcie spolkového prezidenta, kde nahradil Romana Herzoga (CDU). Vo funkcii zostal až do 1. júla 2004, kedy ho vystriedal Horst Köhler.
Zomrel 27. januára 2006 v 75 rokoch v Berlíne.
Berisso

Berisso je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires, východnej časti krajiny a východne od federálneho hlavného mesta Buenos Aires. Je súčasťou metropolitnej oblasti hlavného mesta provincie Buenos Aires La Plata (Gran La Plata). Pri sčítaní ľudu v roku 2010 malo mesto 87 698 obyvateľov. Berisso bolo formálne založené 24. júna 1871 talianskymi prisťahovalcami (robotníkmi). Dôvodom jeho založenia bol veľký priemyselný rozvoj celej oblasti v danej dobe, ktorý podnecoval rozširovanie osídlenia von z federálneho hlavného mesta, no súčasne nie veľmi ďaleko. Konkrétny dátum založenia však bol uznaný a stanovený až dodatočne a to v roku 1998. K rozvoju mesta prispel aj miestny prístav, ktorý ovplyvnil aj zloženie mesta, ktoré sa stalo mestom prisťahovalcov z najrôznejších krajín Európy.
Berisso sa stalo jedným z hlavných stredísk slovenských prisťahovalcov, ktorí na začiatku 20. storočia prišli do Argentíny. Prisťahovalecký pôvod mesta je od roku 1976 pravidelne pripomínaný pri tzv. Provinčnej slávnosti imigrantov. Provinčná vláda dokonca vyhlásila dva roky po prvom ročníku tohto festivalu Berisso za "provinčné hlavné mesto prisťahovalcov".
Ayaan Hirsi Ali

Ayaan Hirsi Ali, celým pôvodným menom Ayaan Hirsi Magan Issey Guleid Ali Wai'ays Muhammad Ali Umar Osman Mahamud (* 13. november 1969, Mogadišo, Somálsko) je holandsko-americká feministická a ateistická aktivistka, spisovateľka, politička a kritička islamu volajúca po reforme tohto náboženstva.
Životopis.
Pri štúdiu diela Sigmunda Freuda a filozofa Hermana Philipsea (a jeho "Manifestu ateizmu") sa stala ateistka. Roku 2000 vyštudovala politické vedy na univerzite v Leidene. Neskôr začala silno kritizovať islam, bola autorkou scenára protiislamského filmu "Submission" režiséra Theo van Gogha, ktorý bol neskôr práve kvôli tomuto filmu zavraždený. Známe je jej odsúdenie proroka Mohameda ako devianta, pedofila a megalomana. Roku 2007 založila nadáciu "AHA Foundation", ktorá podporuje ženy v islamských krajinách a ľudí utlačovaných v týchto krajinách z náboženských dôvodov. 
Od roku 2003 bola poslankyňou dolnej komory holandského parlamentu za pravicovú Ľudovú stranu pre slobodu a demokraciu. V roku 2005 ju časopis "Foreign Policy" označil ako 46. najvplyvnejšieho intelektuála na svete.
V septembri 2011 si vzala britského historika Nialla Fergusona, v decembri 2011 sa im narodil syn Thomas Hirsi Ferguson. Od roku 2012 žije s rodinou v USA, 25. apríla 2013 dostala americké občianstvo.
Heidenheim an der Brenz

Heidenheim an der Brenz je veľké okresné mesto na východe nemeckej spolkovej krajiny Bádensko-Württembersko na hranici s Bavorskom, asi 17 km južne od Aalenu a 33 km severne od Ulmu. Je to krajské mesto, najväčšie mesto krajinského okresu Heidenheim a po Aalene a Schwäbisch Gmünde tiež tretie najväčšie mesto regiónu Východné Württembersko.
Nadia Muradová

Nadia Muradová (* 1993, Kočo, Irak) je iracká jezidská ľudskoprávna aktivistka.
V roku 2014 ju uniesli bojovníci Islamského štátu. V roku 2018 dostala Nobelovu cenu za mier.
Život.
Narodila sa v dedine Kočo v Iraku. V roku 2014 dedinu obkľúčili teroristi z Islamského štátu a pri útoku, kedy prišlo o život na 600 mužov a chlapcov,&lt;ref name="ČT 27/10"&gt;&lt;/ref&gt; zabili tiež osem bratov a matku Nadie. Celkom stratila 18 členov rodiny. Nadiu a jej dve sestry spolu s ďalšími 150 ženami odvliekli z ich dedín do Mosulu a niekoľko mesiacov ich využívali ako sexuálne otrokyne. V novembri 2014 sa jej vďaka pomoci jednej mosulskej rodiny podarilo utiecť. Neskôr sa dostala do nemeckého Stuttgartu.
V decembri 2015 prehovorila v Bezpečnostnej rade OSN o útoku proti jezidom, požiadala pritom o ich ochranu a zastavenie genocídy.
Muradovú sa rozhodla zastupovať právnička Amal Clooney, ktorá chce vodcu Islamského štátu dostať pred Medzinárodný trestný súd v Haagu.
Škoda 14TrSF

Škoda 14 Tr SF je modernizovaná exportná verzia československého trolejbusu Škoda 14 Tr. Tieto vozidlá, ktoré boli vyrábané na prelome 20. a 21. storočia, boli určené pre San Francisco v americkom štáte Kalifornia.
Konštrukcia a modernizačné prvky.
Podobne ako produkcia trolejbusov Škoda 14Tr prebiehala aj výroba vozov 14TrSF. V Ostrovským závode vyrobila Škoda skelet vozidla, kompletizácia trolejbusu prebiehala vo firme "ETI Baltimore" v USA. Túto spoločnosť založila Škoda spoločne s firmou "AAI Baltimore" práve pre účely kompletizácie trolejbusových karosérií určených pre americký trh. Výroba sériových trolejbusov 14TrSF tu prebiehala od roku 2000.
Voz 14TrSF konštrukčne vychádza z klasického trolejbusu 14Tr. Bol upravený dizajn vozidla (najmä predného a zadného čela), zmenený bol aj interiér (v prednej časti trolejbusu sú umelohmotné sedačky umiestnené pozdĺžne, v zadnej priečne), bola upravená aj elektrická výzbroj. Rozdiel je tiež v počte dverí; dvojkrídlové skladacie dvere sú iba dvoje (predné a stredné).
Prototypy.
Vznikli celkom tri prototypy trolejbusu 14TrSF. V roku 1998 bol vyrobený prvý prototyp, ktorý bol ako jediný voz tohto typu kompletne vyrobený v Ostrove nad Ohří.
Najprv bol skúšaný u výrobcu, neskôr bol odstavený, v čase ukončenia výroby trolejbusov v Ostrove v roku 2004 sa stále nachádzal v hale Škody.
Dodávky trolejbusov.
V rokoch 1998 až 2003 bolo vyrobených celkom 241 vozov 14TrSF.